1940ء کی دہائی میں محمد رفیع کے نغموں کی فہرست

1940ء کی دہائی میں محمد رفیع کو گائیکی کی محفلوں میں کندن لال سہگل یعنی کے ایل سہگل نے متعارف کروایا۔ محمد رفیع نے 1943ء کو لاہور ریڈیو پر پنجابی نغموں سے اپنے سفر کی ابتدا کی۔ فلموں میں محمد رفیع صاحب کو نغمہ نویس تنویر نقوی نے متعارف کیا۔ 1944ء میں پہلی پنجابی فلم ’گل بلوچ‘ میں انہوں نے اپنا گیت زینت بیگم کے ساتھ ریکارڈ کیا۔ اس کے بعد ان کی پہلی ہندی فلم آپ کے لیے تھی، اسی فلم میں اس وقت کے عظیم موسیقار نوشاد کے ساتھ پہلا گیت ’ہندوستان کے ہیں ہم‘ ریکارڈ کروایا۔ اس فلم میں رفیع کے مزید دو گیت بھی شامل تھے۔ حسن لال بھگت رام اور نوشاد جیسے منجھے ہوئے موسیقار نے ان کی فن کو تراشا اور اس طرح رفیع صاحب کی آواز کا ہر جگہ چرچا ہونے لگا اور اس کے بعد پھر لاتعداد گیت آپ کی آواز میں امر ہوتے چلے گئے۔ 

رفیع صاحب کے فلمی دنیا میں آنے سے قبل اداکار خود فلموں میں اپنے گیت گالیتے تھے۔ رفیع صاحب کی آمد سے ہی لوگ پلے بیک سسٹم سے متعارف ہوئے تھے، 1940ء کی دہائی میں رفیع صاحب خود کئی فلموں میں بطور اداکار بھی نظر آئے، 1945ء میں فلم لیلیٰ مجنوں بنی، جس کے موسیقی کار رفیق غزنوی اور گووندرام تھے۔ اس فلم میں محمد رفیع نے گیت گائے، جس کے ایک گیت میں ایک داڑھی والے کی شکل میں گیت گاتے ہوئے نظر آتے ہیں۔ وہ گیت تھا ‘ تیرا جلوہ جس نے دیکھا وہ دیوانہ ہو گیا’۔ سال 1945 میں فلم جگنو بنی۔ جس کے ہدات کار سید شوکت حسین رضوی تھے۔ ’جگنو‘ کے لیے نورجہاں کے ساتھ گائے گئے گیت ’یہاں بدلہ وفا کا‘ نے آپ کو شہرت کی بلندیوں پر پہنچادیا۔ اس فلم کے اہم اداکار دلیپ کمار اور نورجہاں رہے۔ اس فلم میں رفیع صاحب نے دلیپ کمار کے دوستوں میں سے ایک کالج بوائے کے رول میں اداکاری بھی کی اور گلوکاری بھی۔ 
اس فلم میں رفیع صاحب کا گایا ایک گیت ’’وہ اپنی یاد دلانے کو اک عہد کی دنیا چھوڑ گئے ’’ یہ گیت کالج کے دوستوں پر فلمایا گیا، جس میں خود رفیع صاحب نے ایک کردار ادا کیا اور اپنی آواز بھی پیش کی۔ ان گیتوں کے گیت کار اصغر سرحدی اور موسیقی کار فیروز نظامی تھے۔ 

1945ء میں ہندی فلم ’گاؤں کی گوری‘ کے لیے آپ نے ملکہ ترنم نورجہاں کے ساتھ پہلا فلمی گیت ’اجی دل ہے قابو میں ‘ ریکارڈ کروایا۔ 
1946ء میں ہندی فلم ’مان سرور‘ کے لیے آپ نے گیتا دت کے ساتھ پہلا فلمی گیت ’جے ہند جے ہند، یہ ہند کی کہانیاں ‘ ریکارڈ کروایا۔ 
1947ء میں ہندی فلم ’شادی سے پہلے ‘ کے لیے آپ نے لتا منگیشکر کے ساتھ پہلا فلمی گیت ’چلو ہو گئی تیار، ذرا ٹھہرو جی‘ ریکارڈ کروایا۔ 
1949ء میں ہندی فلم ’چلمن‘ کے لیے آپ نے مکیش کے ساتھ پہلا فلمی گیت ’جلے جلانے والے ہم کو جیسے موم بتی‘ ریکارڈ کروایا۔ 
1949ء میں موسیقارہنس راج بہل کے ساتھ فلم چکوری، زیورات، رات کی رانی اور فلم کروٹ کے گیت مقبول ہوئے۔ رات کی رانی میں ’’اس چاند سے پیارے چاند ہو تم‘‘ اور ’’سن لو تو میرا افسانہ‘ لتا اور محمد رفیع کی آواز میں خوبصورت دوگانے ہیں۔ محمد رفیع کی آواز میں سولو گیت ’’جن راتوں کی نیند اڑ جاتی ہے ‘‘ اتنا مقبول ہوا کہ اب تک شاعر حضرات اسی طرز میں اپناکلام سنانا زیادہ پسند کرتے ہیں۔ فلم زیورات میں دوگانے ’’ساجن کی اوٹ لے کے، ہاتھوں میں ہاتھ لے کے بہت مدھر اور دل نواز دھن ہے۔ 

1940ء کی دہائی کے محمد رفیع کے سب سے مقبول گیت یہ ہیں
 لارا لپہ لارا لپہ لئی رکھدا
 سہانی رات ڈھل چکی، نہ جانے تم کب آؤ گے 
 آگ لگی تن من میں، دل کو پڑا تھامنا، رام جانے کب ہوگا پیا جی کا سامنا
 خبر کیا تھی کہ غم کھانا پڑے گا،محبت کرکے پچھتانا پڑے گا
 چھلّہ دے جا نشانی، تیری مہربانی	
 یہ زندگی کے میلے، یہ زندگی کے میلے، دنیا میں کم نہ ہوں گے افسوس ہم نہ ہوں گے 
 مِلتا ہے کیا نماز میں، سجدے میں جاکے دیکھ

1940 کی دہائی میں محمد رفیع نغمے

سال 1944ء

سال 1945ء

سال 1946ء

سال 1947ء

سال 1948ء

سال 1949ء

سال 1940sء 
1940 کی دہائی میں وہ گیت جن کے فلموں کے سال کے متعلق معلومات ناکافی ہیں

مزید دیکھیے 
 محمد رفیع کے نغموں کی فہرست
 لتا منگیشکر کے نغموں کی فہرست

بیرونی روابط 
 محمد رفیع کے نغمے۔ ہندی گیت مالا
 محمد رفیع کے 5309 نغموں کی فہرست بلحاظ حروف تہجی

حوالہ جات 

بھارتی فلم متعلقہ فہرستیں
ہندی گیت